CELEX: 62020CA0408
Language: et
Date: 2021-10-06 00:00:00
Title: Kohtuasi C-408/20 P: Euroopa Kohtu (esimene koda) 6. oktoobri 2021. aasta otsus – Danilo Poggiolini versus Euroopa Parlament (Apellatsioonkaebus – Institutsiooniline õigus – Euroopa Parlamendi liikmete ühtne põhimäärus – Itaalia valimisringkondades valitud Euroopa Parlamendi liikmed – Pensioniõiguste muutmine – Huve kahjustav akt – Esialgne seisukohavõtt – Iseseisvad õiguslikud tagajärjed)

6.12.2021   
            
            
               ET
            
            
               Euroopa Liidu Teataja
            
            
               C 490/12
            
         
      Euroopa Kohtu (esimene koda) 6. oktoobri 2021. aasta otsus – Danilo Poggiolini versus Euroopa Parlament
      (Kohtuasi C-408/20 P) (1)
      
      (Apellatsioonkaebus - Institutsiooniline õigus - Euroopa Parlamendi liikmete ühtne põhimäärus - Itaalia valimisringkondades valitud Euroopa Parlamendi liikmed - Pensioniõiguste muutmine - Huve kahjustav akt - Esialgne seisukohavõtt - Iseseisvad õiguslikud tagajärjed)
      (2021/C 490/11)
      Kohtumenetluse keel: itaalia
      
         Pooled
      
      
         Apellant: Danilo Poggiolini (esindajad: avvocati F. Sorrentino, A. Sandulli ja B. Cimino)
      
         Teine menetlusosaline: Euroopa Parlament (esindajad: S. Alves ja S. Seyr)
      
         Resolutsioon
      
      
                  1.
               
               
                  Tühistada Euroopa Liidu Üldkohtu 3. juuli 2020. aasta määrus kohtuasjas Falqui ja Poggiolini vs. parlament (T-347/19 ja T-348/19, ei avaldata, EU:T:2020:303) osas, milles Üldkohus jättis läbi vaatamata nõuded, mille Danilo Poggiolini kohtuasjas T-348/19 esitas, paludes tühistada Euroopa Parlamendi finantsküsimuste peadirektoraadi parlamendiliikmete töötasu ja sotsiaalsete õiguste üksuse juhataja 11. aprilli 2019. aasta teatise, mis käsitleb apellandi pensioni suuruse kohandamist pärast seda, kui 1. jaanuaril 2019 jõustus Ufficio di Presidenza della Camera dei deputati (saadikutekoja juhatuse büroo, Itaalia) otsus nr 14/2018, ning Euroopa Parlamendi otsuse, mida väljendati 8. juuli 2019. aasta kirjas.
               
            
                  2.
               
               
                  Lükata tagasi vastuvõetamatuse vastuväide, mille Euroopa Parlament esitas Euroopa Liidu Üldkohtu ees kohtuasjas T-348/19.
               
            
                  3.
               
               
                  Suunata kohtuasi T-348/19 tagasi Euroopa Liidu Üldkohtule, et ta teeks otsuse nõuete kohta, mille Danilo Poggiolini kohtuasjas T-348/19 esitas, ja milles ta palus nimetatud teatise ja selle otsuse tühistada.
               
            
                  4.
               
               
                  Otsustada kohtukulude kandmine edaspidi.
               
            
         (1)  ELT C 359, 26.10.2020.